ועדת הכספים, כנסת 17, פרוטוקול מספר 793, 2008-05-28 10:25

סטס מיסז'ניקוב: אנחנו ממשיכים בישיבת ועדת הכספים ודנים בתיקונים בתקנון הבורסה: 1.

סטס מיסז'ניקוב: עיגון המסחר בנגזרים באמצעות מחוללי ציטוטים בתקנות ובהנחיות.

סטס מיסז'ניקוב: 2.

סטס מיסז'ניקוב: אופציות על מניות בודדות.

סטס מיסז'ניקוב: 3.

סטס מיסז'ניקוב: תיקונים בחלק השביעי לתקנון ובמתאר הנגזרים – תיקון טעות סופר.

סטס מיסז'ניקוב: 4.

סטס מיסז'ניקוב: הנפקה בדרך של זכויות – הצעה למחזיקים רשומים זרים.

ראובן ריבלין: לכן אני מציע לא להצביע אלא אם יש מישהו שמתנגד לתקנות האלה, יאמר את דברו.

סטס מיסז'ניקוב: אני רוצה שמישהו לפחות יסביר לנו.

ראובן ריבלין: אתה תוכל להבין הרבה יותר טוב אחרי שתשמע אם יש מישהו שמתנגד.

ראובן ריבלין: אתה לא תבין כך או כך.

יצחק שורקי: אני אסביר בקצרה את הדברים.

יצחק בן ישראל: מה אתם מתכוונים במילה פיקוח, להטיל פיקוח?

יצחק שורקי: יש כאן כללים שאם אתה רוצה להפעיל מחולל ציטוטים, אתה חייב בעצם להירשם בבורסה דרך חבר בורסה והבורסה יכולה לנתק אותך במידה שעולה חשש שאתה פוגע במסחר.

יצחק בן ישראל: הפיקוח גם היא תוכנה?

יצחק שורקי: הפיקוח היא לא תוכנה, אבל מחולל הציטוטים הזה הוא מסומן בצורה ממוחשבת באופן שמאפשר בעצם לדעת.

ראובן ריבלין: כל אזרח יכול להיכנס למחולל הציטוטים?

יצחק שורקי: אתה כאזרח יכול לרכוש מחולל ציטוטים, לפנות לחבר בורסה, להירשם ככזה.

ראובן ריבלין: מותר לי לעשות את זה בלי שאני נרשם?

ראובן ריבלין: אני פעם מבקש מאחד החברים הטובים שלי שהוא מומחה למחשבים שיתקין אצלי בבית את מחולל הציטוטים.

ראובן ריבלין: זה אפשרי או שאני עובר עבירה פלילית?

ראובן ריבלין: אני מניח שטכנית זה אפשרי.

יצחק שורקי: זאת לא עבירה פלילית אלא זה תקנון הבורסה.

יצחק שורקי: חבר הבורסה לא יאפשר לך מאחר שהכללים האלה אוסרים עליו לאפשר לך לפעול באופן הזה.

ראובן ריבלין: צריך קוד מסוים שרק חבר בורסה יודע אותו?

ראובן ריבלין: <

יצחק שורקי: חבר הבורסה יודע בדיוק מי הלקוחות שלו ויודע מי שולח את הפקודות ואת היקפן.

יצחק שורקי: אגב, זה לא נושא חדש.

יצחק בן ישראל: אני רוצה להבין.

יצחק בן ישראל: היום, מי שיש לו את מחולל הציטוטים הזה, שולח למי?

יצחק בן ישראל: מי בבורסה מקבל את זה?

יצחק שורקי: אם יש לי מחולל ציטוטים, אני עובד עם חבר בורסה כי רק חברי בורסה רשאים להגיש פקודות לבורסה.

יצחק בן ישראל: אני לא יכול להיכנס ישירות.

יצחק שורקי: לא.

יצחק בן ישראל: אתה שולח לחבר בורסה.

יצחק בן ישראל: אתה רוצה שחבר הבורסה לא יוכל לקבל מכל אחד בעולם מחולל ציטוטים אלא רק אם הטלת איזשהו פיקוח?

יצחק שורקי: חבר הבורסה פותח לכל אחד את האפשרות להפעיל מחולל ציטוטים אלא שהוא צריך לרשום אותך בצורה מסודרת.

יצחק שורקי: זה נושא שהיה מוסדר בהנחיות זמניות.

יצחק שורקי: מדובר כאן בעיגון בתקנון ובהנחיות.

יצחק שורקי: כלומר, אין כאן שינוי.

ראובן ריבלין: הואיל ואני חף מכל ידע, כל מה שהוא יסביר לי, לא אוכל לגבש החלטה.

ראובן ריבלין: לכן אני עושה דבר שהשאלה שלך מתבקשת.

ראובן ריבלין: אם אתם לא מבינים, מה אתם מצביעים?

ראובן ריבלין: המחוקק חשב שצריך שיהיה איזשהו גוף מפקח ולכן לשיטתי אני מבקש קודם כל לשמוע את ההתנגדויות.

ראובן ריבלין: אם המומחים לא מתנגדים, סימן שהכל בסדר ובלבד שהוזמנו כולם לכאן, כפי שטמיר עושה זאת יפה מאוד.

ראובן ריבלין: ברגע שהם מתנגדים, אני מבין מה אני צריך ללמוד.

ראובן ריבלין: יכול להיות שאני אומר שצריך לשמוע מומחים כאן, אבל כרגע, אם אין מתנגדים, אם הוא יסביר לי אלף פעמים על המחוללים האלה, אני לא אבין.

יצחק בן ישראל: לעצם העניין, הבקשה נראית לי מאוד הגיונית.

יצחק שורקי: כן.

יצחק שורקי: מאחר שזה מציף את מערכת המחשב, שואלים אתה שאלה אם אתה שולח לבורסה איקס פקודות.

שי חרמש: מדובר באלפי פקודות ביום?

יצחק שורקי: זה יכול להגיע לזה.

יצחק בן ישראל: זה פר עובד בורסה מסוים.

יצחק שורקי: המגבלה היא פר מחולל ציטוטים.

יעקב ליצמן: כמה הכנסות היו לך בגין הסעיף הזה?

יצחק שורקי: אין לי כאן את המספרים.

יעקב ליצמן: בערך.

אהרן ברונפלד: עשרות אלפי שקלים בחודש.

אהרן ברונפלד: 20-30 אלף שקלים בחודש.

יעקב ליצמן: לפני ה-6 אגורות.

יעקב ליצמן: 6 אגורות זה מחיר חדש.

אהרן ברונפלד: המחיר של 6 אגורות קיים כבר שנתיים.

אהרן ברונפלד: יש לי 20-30 אלף שקלים בחודש.

אהרן ברונפלד: ההכנסות של הבורסה מעמלות מסחר זה 100 מיליון שקלים בשנה.

יצחק בן ישראל: ב-20 אלף שקלים אלה, כמה אנשים מתחלקים בהם?

יצחק שורקי: יש 70 מחוללי ציטוטים.

יצחק בן ישראל: זה יוצא כאילו קנס של אלף שקלים בחודש לעובד בורסה כזה.

אהרן ברונפלד: למחולל ציטוטים.

אהרן ברונפלד: דרך אגב, אלה לא כולם.

אהרן ברונפלד: יש כאלה שעומדים בכללים האלה ובהנחיות, ומהם לא גובים.

אהרן ברונפלד: לא גובים פר פקודה אלא פר חריגה שחורגת מהמכסה אבל רובם עומדים במכסות.

שי חרמש: 6 אגורות, זה מגוחך ולכן צריך לעשות את זה סכום משמעותי.

שי חרמש: אם הסכום הוא לא משמעותי, תוריד את המחיר.

שי חרמש: אתה רוצה להטיל סנקציה, תעשה סנקציה.

מירב תורג'מן: אין לנו סמכות לשנות את המסמך.

שי חרמש: אנחנו בעד זה.

שי חרמש: אני אומר שאם הסנקציה מגוחכת, היא מגוחכת ומצחיקה.

אהרן ברונפלד: העסק הזה עובד כבר שנתיים.

אהרן ברונפלד: הבורסה יכולה לחיות אתו במובן שהשורה התחתונה היא שאין הצפות של פקודות ואין שיבוש המסחר.

אהרן ברונפלד: גם אלה שמפעילים את מחוללי הציטוטים יכולים לחיות עם זה.

אהרן ברונפלד: אין תלונות ואין בעיות.

אהרן ברונפלד: חברי הבורסה חיים עם זה בשלום כי הם אלה שמפקחים בפועל על מפעילי המחוללים.

אהרן ברונפלד: אני מציע שנשאיר את זה ונמשיך כמו שעבדנו בשנים הקודמות.

מירב תורג'מן: אתה יכול לתת הסבר קצר לגבי 2 ו-3 ועוד הסבר לגבי 4, שזה בהמשך לתקנות שאושרו כאן בוועדת הכספים?

יצחק שורקי: נושא 2 הוא אופציות על מניות בודדות.

יצחק שורקי: בעצם הבורסה כאן מאפשרת בתקנון שלה להנפיק מוצר חדש שזאת אופציה על מניה בודדת.

יצחק שורקי: כיום יש לנו אופציות על מדדים.

יצחק שורקי: בעבר ועדת הכספים אישרה תיקון בחוק ניירות ערך שבעצם הרחיב את התחולה של האיסור על השימוש במידע פנים, שקודם לכן חל רק על ניירות ערך שהנפיק תאגיד והרחיבו אותו גם על נגזרים על ניירות ערך של תאגיד כאשר התאגיד שמנפיק את הנגזרים, הוא לא אותו תאגיד שמנפיק את ניירות הערך.

יצחק שורקי: בעצם תיקון החוק הזה אפשר את המוצר הזה.

יצחק שורקי: זה מוצר שמקובל בכל העולם והבורסה מעונינת להוציא את המוצר הזה גם אצלה בחלק ממגוון המוצרים שהיא מציעה.

מירב תורג'מן: הנושא השלישי הוא טעות סופר?

יצחק שורקי: הנושא השלישי הוא טעות סופר.

יצחק שורקי: זאת איזושהי הגדרה שטעו.

יצחק שורקי: במקום 1 פחות 2, 2 פחות 1.

יצחק שורקי: זאת טעות סופר.

מירב תורג'מן: על מנת למנוע את הכפילות.

יצחק שורקי: למנוע כפילות.

יצחק שורקי: זה גם לא עולה כבר בקנה אחד עם התיקון שנעשה, כך שבעצם מוחקים את זה.

מיכאל דולמן: שאלה לגבי אופציות על מניות בודדות.

מיכאל דולמן: בדברי ההסבר נאמר שעל מניות שיוכלו לשמש כנכס בסיס לאופציות לעמוד בשני תנאים הבאים: להיכלל בין 10 המניות בעלות השוק הגבוהה ביותר בבורסה והן נכללות בין 10 המניות הסחירות ביותר בבורסה.

מיכאל דולמן: מה קורה אם מועד הפקיעה של אותן האופציות יהיה באותו יום של מועד הפקיעה של מדד 25 או האם זה לא ייצור לחץ נוסף כי במועד הפקיעה יש מחזורים עודפים, יש שחקנים שמשחקים על עלייה, יש שחקנים שמשחקים על ירידה.

סטס מיסז'ניקוב: רק תשים לב שלא בטוח שאנחנו מבינים על מה אתה מדבר.

סטס מיסז'ניקוב: תעצור כאן.

מיכאל דולמן: בסדר.

מיכאל דולמן: אני מבקש לקבל תשובות לארבעת השאלות ששאלתי.

יצחק שורקי: אני אתחיל ממה שהתייחסת לגבי תאגיד.

יצחק שורקי: אין פה מגבלה על תאגיד להנפיק אופציות על ניירות הערך שלו.

יצחק שורקי: זאת אומרת, כתבי האופציה, תאגיד יכול להמשיך להנפיק.

יצחק שורקי: מדובר פה במוצר שהבורסה תוציא אותו, הבורסה תנפיק אותו, והיא לא מגבילה אף אחד.

מיכאל דולמן: האם יהיה שיקול דעת לתאגיד, האם הוא יאשר לבורסה להנפיק את האופציות על נכס הבסיס שלו?

מיכאל דולמן: נכון לרגע זה קיימת זכות כי ברגע שהוא רוצה, הוא מנפיק וברגע שהוא לא רוצה, הוא לא מנפיק את האופציות.

יצחק שורקי: עד היום יש לנו למשל אופציות על מדד תל-אביב 25, ואני חושב שכל החברות שמחות מאוד שמנפיקים אופציות שנמצאות במדד וזה מוסיף להן נזילות, וזה רק עושה טוב לחברה.

יצחק שורקי: בעניין הזה, הבורסה בעצם פנתה לחברות שהיא מתעתדת להנפיק אופציות ושאלה אותן את השאלה הזאת ולא הייתה שום התנגדות מאף חברה.

יצחק שורקי: בעצם הדבר הזה נעשה בשיתוף פעולה אתן.

מיכאל דולמן: הקביעה תהיה של הבורסה.

יצחק שורקי: זכותה של הבורסה להנפיק אופציות וגם זכותו של כל תאגיד אחר להנפיק אופציות על תאגיד אחר, בין אם הוא בארץ ובין אם הוא בחוץ לארץ.

יצחק שורקי: נכון לרגע זה, אני לא רוצה להתחייב אבל לדעתי בדרך כלל אלה אותן 10.

יצחק שורקי: הבורסה מטעמי זהירות בשלב ראשון רוצה ללכת על 5 מניות ולא על 10 והיא רוצה להתחיל ללמוד את הנושא הזה ולראות איך זה הולך.

יצחק שורקי: הסיבה שנבחרו 10 ו-10, זה כדי שאלה יהיו המניות הסחירות ביותר ובעצם היכולת למניפולציה למחיר בימי פקיעה תהיה קטנה.

יצחק שורקי: לכן גם החליטו לצרף את הפקיעה - זה לגבי השאלה האחרונה – יחד עם הפקיעה על מדד תל-אביב 25.

יצחק שורקי: זה נכון שזה יום עמוס בפקודות ועמוס במחזורים, אבל מצד שני אנחנו גם כן סבורים שזה בסופו של דבר ימתן את היכולת להשפיע על שער המניה כדי לקבוע את שער הפקיעה לפי אינטרס של שחקן כזה או אחר.

מיכאל דולמן: בהתייחס לשאלה השנייה שלי.

מיכאל דולמן: אם תחדל אחת מהחברות שכרגע עונה לקריטריונים האלה, האם יש איזשהו מנגנון שאתם פיתחתם כדי לעצור את המסחר באופציה הזאת ותוך איזו תקופה?

מיכאל דולמן: אופציות לחודש, לחודשיים ולשלושה חודשים, האם אתם מתכוונים להכניס את האופציות לשישה חודשים כמו שקיים באופציות על שער מטבע החוץ?

יצחק שורקי: האופציות יהיו בדומה לאופציות תל-אביב 25, זאת אומרת, חודש וחודשיים.

יצחק שורקי: שלושה חודשים בדרך כלל כמעט ואין בו עסקאות.

מיכאל דולמן: אבל האופציות האלה קיימות.

יצחק שורקי: הן קיימות, אבל מרגע ההנפקה בוחנים את התנאים.

מיכאל דולמן: ברגע שהחברה חדלה?

יצחק שורקי: לא יהיו אופציות חדשות.

מיכאל דולמן: מה שקיים במלאי, יסתיים ובמידה שהבורסה תחליט לחדש את המסחר, ינפיקו אופציות חדשות.

יצחק שורקי: כן.

יצחק שורקי: בוא נזכור שאנחנו מדברים כרגע על 5 מתוך ה-10, כך שהסיכוי שהמניה החמישית תרד למקום ה-11 בתקופה של החודשיים-שלושה, הוא סיכוי קטן.

מיכאל דולמן: אבל זה אפשרי.

יצחק שורקי: זה אפשרי.

מיכאל דולמן: המניה של כימיקלים ישראל לפני שבע-שמונה שנים הייתה די בינונית.

יצחק שורקי: זה יכול לקרות.

שי חרמש: יכול להיות מצב שבו זמנית יהיו 10 וייכנסו כמה.

מיכאל דולמן: זה תנאי מצטבר, זה גם וגם.

יצחק שורקי: נכון, זה גם וגם.

מיכאל דולמן: אם מדובר בארצות-הברית, מחזור המסחר של חברת קונברס ביום אחד יכול להיות גבוה יותר מכל מחזור המסחר בבורסה בתל-אביב.

יצחק בן ישראל: שווי וסחירות נקבעות ברגע מסוים?

יצחק שורקי: זה נקבע ביום מסוים על ממוצע של שלושת החודשים האחרונים.

מיכאל דולמן: לא מסתכלים שנה אחורה?

יצחק שורקי: לא, כי יכולים להיות שינויים.

סמדר אלחנני: אותי מטריד משהו.

סמדר אלחנני: כאשר עברה הבורסה הלונדונית למסחר האוטומטי הזה במחשבים, הייתה התפוצצות מערכות.

יצחק בן ישראל: בדיוק את זה הם רוצים למנוע.

סמדר אלחנני: עם האוטומציה הזאת, אני שואלת אותך איזה כלים יש למנוע את יום הדין הזה, שהמחשבים משתלטים על כל מיני דברים ויש התפוצצות.

אהרן ברונפלד: הבורסה של לונדון עברה את זה לפני 22 שנים ואנחנו עברנו את זה לפני 11 שנים.

אהרן ברונפלד: תודה לאל, מאז עברנו למסחר ממוחשב, לא הייתה לנו שום תקלה רצינית.

אהרן ברונפלד: יש לנו מחלקת מחשב עם אנשי מחשב יוצאים מן הכלל.

אהרן ברונפלד: שוב, 11 שנים לא הייתה שום תקלה ובואו נתפלל שכך זה ימשיך הלאה.

אהרן ברונפלד: יותר מזה, אני לא יכול לומר לך.

יצחק בן ישראל: התקנה הזאת נועדה במישור מסוים להפחית.

סמדר אלחנני: כאשר המחשב עושה לפעמים משהו, יש בעיה כמו שהייתה בלונדון וזה דבר שלא יישכח.

אהרן ברונפלד: אני חושב שאת פרופסור בן-ישראל לא מבהילים במחשבים.

אהרן ברונפלד: יש כמה דברים יותר חשובים מהבורסה שמתנהלים במדינת ישראל עם מחשבים והם עובדים.

סטס מיסז'ניקוב: אנחנו מעלים להצבעות את התיקונים בתקנות הבורסה.

סטס מיסז'ניקוב: מי בעד אישור עיגון המסחר בנגזרים באמצעות מחוללי ציטוטים בתקנות ובהנחיות?

סטס מיסז'ניקוב: ה צ ב ע ה התקנה אושרה מי בעד אישור אופציות על מניות בודדות?

סטס מיסז'ניקוב: ה צ ב ע ה התקנה אושרה מי בעד אישור תיקונים בחלק השביעי לתקנון ובמתאר הנגזרים – תיקון טעות סופר?

סטס מיסז'ניקוב: ה צ ב ע ה אושר מי בעד אישור הנפקה בדרך של זכויות – הצעה למחזיקים רשומים זרים?

סטס מיסז'ניקוב: ה צ ב ע ה התקנה אושרה תודה רבה.